**KAZKA** (ուկրաիներեն՝ казка - հեքիաթ),ուկրաինական երաժշտական խումբ, որը կատարում է փոփ երաժշտություն՝ էլեկտրո-ֆոլկի տարրերով։ 2017 թվականին՝ խմբի ստեղծման պահից, վոկալիստ Ալեքսանդրա Զարիցկայան, սրնգահար Դմիտրի Մազուրյակը և բազմագործիքավորող Նիկիտա Բուդաշն արդեն հասցրել էին դառնալ ուկրաինական սենսացիա, «տարվա հայտնություն», առաջին ուկրաինալեզու խումբը, որն ընդգրկվել է «Shazam» համաշխարհային շքերթում, ուկրաինական արտիստների շարքում ՅուԹյուբյան ռեկորդակիր։ Խմբի երգերը գլխավորել են շատ երկրների երաժշտական վարկանիշային աղյուսակները, այդ թվում՝ Ուկրաինայի, Լատվիայի, Բուլղարիայի, Հայաստանի, Ղազախստանի, Ուզբեկստանի, Բելառուսի, Ռուսաստանի, Կոլումբիայի։

Խմբի պրոդյուսերական և մենեջմենտային աշխատանքներով զբաղվում են Յուրի Նիկիտինը և «mamamusic» ընկերությունը։

Խմբին հաջողություն բերեց «Արտասվել եմ» (ուկրաիներեն՝ Плакала) երգը՝ ուկրաինական երգերի շարքում միաժամանակ գրանցելով մի քանի ռեկորդ։

Պատմություն
-----------

### «Свята»

Առաջին անգամ «KAZKA» խումբն իր մասին հայտարարեց 2017 թվականի մարտի 1-ին «Свята» երգի թողարկմամբ, որն անմիջապես դարձավ հիթ և գրավեց Ուկրաինայի ռադիոկայանի հանդիսատեսի ուշադրությունը։ Այս երգի հիման վրա նկարահանվեց խմբի դեբյուտային տեսահոլովակը։ Տեսահոլովակի ռեժիսորը Սերգեյ Տկաչենկոն է։ «Свята» երգը կարմիր գույնի երանգների մինիմալիստական աշխատանք է։ Միայն խմբի անդամներն են այնպիսին, ինչպիսին որ կան։ Առեղծվածային պատկերը լրացնում են հին սլավոնական խորհրդանիշները։ Ստեղծման պահին խումբը բաղկացած էր վոկալիստ Ալեքսանդրա Զարիցկայայից և բազմագործիքավորող Նիկիտա Բուդաշից (կիթառ, ստեղնաշարային գործիքներ), որն աշխատում է նաև երգերի վերադաշնակման և ձայնառեժիսորման վրա։

### Մասնակցություն «X-Ֆակտոր» նախագծին

2017 թվականին խումբը իր հեղինակային «Свята» երգով մասնակցեց «Իքս Ֆակտոր-8» շոուի ընտրական փուլին։ Նախագծում խմբի մարզիչը դարձավ Վերկա Սերդյուչկան։ 5-րդ թողարկման ժամանակ հանդիսատեսի քվեարկության արդյունքներով «KAZKA» խմբի երաժիշտները լքեցին շոուն։ Նախագծից անմիջապես հետո խումբը ներկայացեց երկրորդ սինգլը՝ «Дива»-ն, որը պրեմիերայի օրը «iTunes» թոփ-աղյուսակում զբաղեցրեց առաջին հորիզոնականը։

Տարվա վերջում «Karabas Live» առցանց ամսագրի համաձայն՝ խումբը ճանաչվեց «Տարվա լավագույն դեբյուտ»։

2018 թվականի սկզբին խմբի անդամ դարձավ Դմիտրի Մազուրյակը, որը նվագում է ավելի քան երեսուն փողային գործիք։ Նույն տարվա հունվարի 16-ին հայտնի դարձավ, որ խումբը կմասնակցի «Եվրատեսիլ»-ի ազգային ընտրության փուլին։ Վիճակահանության արդյունքներով փետրվարի 10-ին խումբը «Дива» երգով ելույթ ունեցավ ազգային ընտրության առաջին կիսաեզրափակչում։ «KAZKA»-ն զբաղեցրեց վեցերորդ տեղը։

### Դեբյուտային ալբոմ «KARMA»

«KAZKA»-ն MRPL City փառատոնի ժամանակ, 2018
2018 թվականի ապրիլի 27-ին թվային հարթակներում տեղի ունեցավ խմբի «KARMA» դեբյուտային ալբոմի թողարկումը։ Ալբոմի կազմում ներառվեց տասը երգ՝ երեքը արդեն իսկ հայտնի՝ «Свята»-ն, «Дива»-ն և «Сама»-ն, «Скрябин» խմբի և Իրինա Բիլիկի «Мовчати» երգի նոր տարբերակը և վեց նոր ստեղծագործություն։ Հունիսի 1-ին խումբը կենդանի ձայնով ալբոմը ներկայացրեց կիևյան «Atlas» ակումբում կայացած առաջին մենահամերգի ժամանակ։ Համաձայն «Страна ФМ» ռադիոկայանի՝ «Дива» սինգլը ճանաչվեց որպես «փոփ-խմբի լավագույն երգ», իսկ խումբը` «լավագույն դեբյուտ»։ Առաջին անգամ ուկրաինալեզու խումբը ներառվեց աշխարհի ամենահեղինակավոր շքերթներից մեկում՝ «ТОП 10 Global Shazam»-ում։ Դիտումների թվաքանակով «KAZKA»-ն դարձավ բացարձակ առաջատար հայրենական արտիստների շարքում և ընդգրկվեց YouTube-ի լավագույն 100 տեսահոլովակների կազմում։

Բորիս Բարաբանովը, ամփոփելով 2018 թվականի արդյունքները, «Плакала» երգը դասեց անցյալ տարվա 16 լավագույն թրեքների շարքում։ Նա նշեց, որ երգը դարձել է ռուսական ռադիոկայանների ամենապահանջված ստեղծագործություններից մեկը, և որ տարիներ անց դա ռուսական հիթ-շքերթի գագաթնակետին հասած առաջին ուկրաինալեզու երգն է։

### «Եվրատեսիլ 2019»-ի ընտրություններ

2019 թվականի փետրվարի 16-ին «KAZKA»-ն մասնակցեց «Եվրատեսիլ 2019» երգի մրցույթի ազգային ընտրության փուլին՝ իր առաջին անգլալեզու «Apart» սինգլով։

Քվեարկության արդյունքներով խումբն այդ փուլում զբաղեցրեց երրորդ տեղը։ Նախընտրական փուլի հաղթողի և երկրորդ տեղը զբաղեցրած խմբի հրաժարվելուց հետո «KAZKA»-ն առաջարկ ստացավ Ուկրաինան ներկայացնել Եվրատեսիլ 2019 երգի մրցույթին, սակայն հրաժարվեց՝ մեկնաբանելով․ 

|  |  |  |
| --- | --- | --- |
|  | Մեզ պետք չէ հաղթանակ ամեն գնով։ Մեր առաքելությունն է մեր երաժշտությամբ միավորել մարդկանց, այլ ոչ թե գժտություն առաջացնել։ НОТУ-ի առաջարկին մենք ունենք հստակ պատասխան․ մենք չենք մասնակցի Եվրատեսիլ 2019-ին։ |  |

Խմբի կազմ
---------

* Ալեքսանդրա Զարիցկայա - վոկալ (2017-առ այսօր)
* Նիկիտա Բուդաշ - ստեղնաշարային գործիքներ, կիթառ (2017-առ այսօր)
* Դմիտրի Մազուրյակ - փողային գործիքներ (2018-առ այսօր)

Սկավառակագրություն
------------------

### Ստուդիական ալբոմներ

* 

| **Անվանում** | Նկարագրություն |
| --- | --- |
| «KARMA» | * Ամսաթիվ՝ 2018 թվականի ապրիլի 27
* Լեյբլ՝ Mamamusic
* Ձևաչափ՝ Digital
 |

### Սինգլներ

* 2017 - «Свята»
* 2017 - «Дива»
* 2018 - «Сама»
* 2018 - «Плакала»

Տեսագրություն
-------------

| Տարի | Տեսահոլովակ | Ռեժիսոր | Ալբոմ |
| --- | --- | --- | --- |
| 2017 | «Свята» | Սերգեյ Տկաչենկո | «KARMA» |
| 2018 | «Дива» |
| «Плакала» | Եկատերինա Ցարիկ |

Մրցանակներ և անվանակարգեր
-------------------------

2017 - ըստ FDR MEDIA-ի՝ «Свята» երգը ներառվել է ամենաշատ լսվող երգերի տասնյակում՝ զբաղեցնելով 9-րդ տեղը, ինչպես նաև դարձել «Տարվա բացահայտում»։

2017 - ըստ Karabas Live առցանց ամսագրի՝ երգը ճանաչվել է «Տարվա լավագույն դեբյուտ»։

2017 - ըստ YUNA երաժշտական մրցանակաբաշխության՝ ճանաչվել է «Տարվա բացահայտում»։

2018 - խումբը դարձել է Եվրատեսիլ 2018 երգի մրցույթի նախընտրական փուլի մասնակից։

2018 - «Плакала» երգն առաջին անգամ ուկրաինական երաժշտության պատմության մեջ ընդգրկվել է Shazam ծառայության համաշխարհային հիթ-շքերթի լավագույն տասնյակում։

2018 - ըստ «M1 Music Awards»-ի՝ «Плакала» երգը ճանաչվել է «Տարվա հիթ»։

2018 - ըստ «M1 Music Awards»-ի՝ խումբը ճանաչվել է «Տարվա հայտնություն»։

Ծանոթագրություններ
------------------

1. ↑  *King S.* What KAZKA’s Sasha Zaritska Wants Americans To Know About The War In Ukraine // *Forbes* / S. Forbes — NYC: Forbes, 2022. — ISSN 0015-6914
2. ↑  "YouTube". www.youtube.com. Retrieved 2018 թ․ դեկտեմբերի 25.
3. ↑  "Рекорд! Український хіт вперше отримав більш ніж 36 млн переглядів на YouTube" (in ուկրաիներեն). acc.cv.ua. Retrieved 2019 թ․ փետրվարի 27.
4. ↑  "Russia Radio – Top Week Hits". Արխիվացված է the original 2019 թ․ փետրվարի 15-ին. Retrieved 2019 թ․ մարտի 8. `{{cite web}}`: Cite has empty unknown parameter: `|dead-url=` (help) Tophit Music Charts
5. ↑  "Ничего святого в клипе Kazka" (in ռուսերեն). www.buro247.ua. Retrieved 2018 թ․ դեկտեմբերի 25.
6. ↑  "Группа KAZKA о любви, родителях и творческих конфликтах" (in ռուսերեն). Х-Фактор. 2017 թ․ դեկտեմբերի 11. Արխիվացված է the original 2019 թ․ հունվարի 2-ին. Retrieved 2018 թ․ դեկտեմբերի 25. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Музыка: герои 2017-го". bit.ua. 2017 թ․ դեկտեմբերի 28. Retrieved 2018 թ․ դեկտեմբերի 25.
8. ↑  "Рейтинг. Найпопулярніші пісні на українському FM-радіо у 2017 році". The Village Україна. 2017 թ․ դեկտեմբերի 28. Retrieved 2018 թ․ դեկտեմբերի 25.
9. ↑  Ukraine Top 20. Top40-Charts.com Проверено 26 февраля 2019
10. ↑  *Борис Барабанов* Слушая 2018-й. Плейлист главных песен года от Бориса Барабанова // *Коммерсантъ*. — 2019-12-31.
11. ↑  "Украинцы назвали фаворитов Евровидения 2019: кто эти люди". *rbc.ua*. 10.01.2019. Արխիվացված է the original 12.01.2019-ին. Retrieved 12.01.2019.
12. ↑  "Євробачення-2019: KAZKA представила пісню, з якою йде у нацвідбір". *espreso.tv* (in ուկրաիներեն). 01.02.2019. Արխիվացված է the original 02.02.2019-ին. Retrieved 01.02.2019. `{{cite web}}`: Unknown parameter `|deadurl=` ignored (`|url-status=` suggested) (help)
13. ↑  Заявление группы KAZKA / instagram.com

Արտաքին հղումներ
----------------

* Պաշտոնական կայք
* 2017 թվականի ուկրաինական երաժշտության 12 լավագույն դեբյուտներ
* Լավագույն ուկրաինական երաժշտություն 2017․ Karabas Live-ի տարվա արդյունքները
* Երաժշտություն՝ 2017-ի հերոսները
* Найпопулярніші пісні на українському FM-радіо у 2017 році
* UKRAINE 2018: MUSIC DUO KAZKA SUBMITS ENTRY TO NATIONAL SELECTION
* Євробачення 2018: учасники національного відбору. KAZKA Archived 2019-03-23 at the Wayback Machine.
* YouTube ալիք KAZKA
* ОЙ, МАМО, НА СВЯТА Я НЕ БУЛА СВЯТА Archived 2019-03-23 at the Wayback Machine.
* Ukraine 2018: Music duo KAZKA submits entry to national selection

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | ISNI: 000000047540566X |

 |